google/wiki40b huggingface dataset:
Mastostethus

Utseende

Middelsstore (ca. 10 millimeter), nokså brede, blanke, rødlige trebladbiller, kan ha svarte flekker. Oversiden er fint punktert med korte hår. Antennene er tynne, litt lengre enn hode + pronotum, utvidete mot spissen. Hodet har forholdsvis store, rundete, noe utstående fasettøyne. Pronotum er bredere enn langt, rundet med markerte bakhjørner. Dekkvingene er jevnbrede, mindre enn dobbelt så lange som til sammen brede, nokså kraftig punkterte. Beina er nokså korte og kraftige, bakbeina med litt tykke lår og krumme legger.

Levevis

Trebladbillene er planteetere. Denne slekten kan finnes på mange ulike planter i trompettrefamilien, jernurtfamilien, amarantfamilien og vortemelkfamilien.

Utbredelse

Slekten er utbredt i Mellom- og Sør-Amerika.
LVTP7

LVTP7 (Landing Vehicle, Tracked, Personnel, Mark 7) er et amerikansk amfibisk pansret personellkjøretøy. Det ble utviklet av FMC, og de første produksjonsvognene ble levert i 1971. Det er spesielt tilpasset landsettinger fra sjøen. De kan ha 24 tungt bevæpnede marinesoldater.
Atelais

Utseende

Middelsstore, brune trebukker. Oversiden er kraftig punktert og matt. Antennene er tynne og lengre enn kroppen. Pronotum har rundede sider uten tenner. Dekkvingene er nær parallellsidige med avrundet rettvinklede "skuldre".

Utbredelse

Slekten er utbredt i Sørøst-Asia, fra Filippinene i vest til Ny-Guinea i øst.
Blekinge

Blekinge er et landskap, geografisk identisk med fylket Blekinge län, i det sørøstre Sverige. Blekinge har om lag 150 000 innbyggere og er tett befolket. Landskapet kalles ofte «Sveriges hage», og har vakre skogsområder, landsbyer og en mye besøkt skjærgård. 
Blekinge var dansk frem til freden i Roskilde i 1658. Det pågikk blodige kriger her mellom de to landene om herredømmet over Blekinge. Länshovedstaden Karlskrona ble bygget opp som en marineby nærest mulig Danmark og kontinentet, for å hevde Sveriges nyvunne makt etter Freden i Roskilde. Marinehavnen Karlskrona står på UNESCOs verdensarvliste.Skjærgården i Blekinge er med i Unescos program Man and the Biosphere Programme.
Blekinge ligger sørøst i Sverige og grenser mot Østersjøen i øst og sør og til Skåne i vest og Småland i nord. Administrasjonssenteret er Karlskrona, mens Ronneby er Blekinges eldste by. Det er flyplass ved Ronneby. Den 12. mars 2018 ble det kjent at prinsesse Adrienne har fått tittelen hertuginne av Blekinge.
Madaphlocteis

Utseende

Middelsstore, avlagt-ovale, litt flate, mørke praktbiller. Oversiden er fint hårete.

Utbredelse

Slekten lever på Madagaskar.
Hoppuka 2009/10

Hoppuka 2009/10 inngikk verdenscupen i skihopping og var den 58. hoppuka. Hoppuka startet i Oberstdorf den 29. desember 2009 og ble avsluttet den 6. januar 2010 i Bischofshofen.
Air Norway

Historie

Selskapet startet sin rute mellom Oslo og Ørland den 23. mai 2003 med en Fairchild Metro, leid inn fra det danske flyselskapet North Flying. Foretaket ble etablert på initiativ av Ørland kommune, som ønsket et sivilt ruteflytilbud fra kommunen til Oslo-området. Selskapets operasjoner ble utvidet året etter, da ruten Ørland–Oslo ble forlenget til også å inkludere Ålborg. Intet trafikkgrunnlag ble lagt til grunne for denne satsingen, og det var heller snakk om en praktisk omlegging av rutetabellen, slik at flyet kunne flys mer effektivt til sin base på Ålborg lufthavn. Den nye ruten gav likevel Sun Air of Scandinavia, et selskap som allerede var etablert på ruten Ålborg–Oslo en viss konkurranse.
I 2005 kjøpte Ørland kommune seg inn som deleier i selskapet, og forvalter nå flyselskapet sammen med North Flying og private investorer. I og med at North Flying er deleier regulerer selskapet operasjoner etter behov. Dette betyr at Air Norway på kort varsel kan få tilført ekstra kapasitet ved spesielle anledninger.
Luocheng

Luocheng (kinesisk: 罗城仫佬族自治县; pinyin: Luóchéng mùlǎozú Zìzhìxiàn) er et autonomt fylke for mulamfolket i den autonome regionen Guangxi en Folkerepublikken Kina. Det ligger i byprefekturet Hechi.
Befolkningen var på 354 838 innbyggere i 1999.
Sullivan Bay (Victoria)

Sullivan Bay er et område i Victoria i Australia. Det ligger på sørsiden av Port Phillip Bay rundt 60 kilometer sør for delstatshovedstaden Melbourne og en kilometer øst for Sorrento. Stedet var åsted for et mislykket forsøk på å etablere en straffangekoloni i 1803. Lederen for kolonien var oberstløytnant David Collins som navngav stedet etter krigs- og koloniministeren John Sullivan.
Stedet ble valgt på grunn av den strategiske beliggenheten ved inngangen av bukta (The Rip) og var det første forsøket på å etablere en europeisk bosetning i det som i dag er Victoria.
I april 1803 ble HMS «Calcutta» og transportskipet «Ocean» sendt fra England via Kapp det gode håp med offiserer, en marinesoldatavdeling, frie nybyggere og straffanger. De ankom Sullivan Bay i oktober 1803.
Kolonistene oppdaget fort mangelen på ferskvann og egnet tømmer. De sterke strømmene i innløpet av bukta umuliggjorde hvalfangst. Kolonien var også dårlig forsvart. Collins besluttet derfor i januar 1804 å flytte kolonien til Van Diemens land (dagens Tasmania).
I den korte tiden kolonien eksisterte rømte 21 straffanger. En av disse var William Buckley som bodde sammen med aboriginene i 33 år før han møtte opp i John Batmans leir i 1835.
Det finnes få spor etter bosetningen. Fire graver, rester etter tønner, fotlenker, flasker og andre småting.
Ulefoss bru

Ulefoss bru en veibro over Eidselva med Ulefoss sluser i Ulefoss. Ulefoss bru ble bygd i 1933 og er ei fagverksbru i stål med 3 spenn og lengde 128,5 meter. Den var del av riksvei 36 fram til 1978, men er i dag kommunal. Brua er foreslått vernet i Nasjonal verneplan for veger, bruer og vegrelaterte kulturminner.
Den nyere Ulefossbrua ble bygd i 1978 og inngår i riksvei 36.
Den aller første brua i Ulefoss var bygd i 1862.
Flekkmarihand

Utseende

Denne orkidéen har fått navn etter utseendet på bladene sine. Den har nemlig massevis av svarte flekker på de grågrønne bladene. Blomstene kan variere veldig i farge, helt fra ganske mørk rosa med røde tegninger til nesten hvit med lyserosa tegninger. Flekkmarihand blir rundt 20–30 centimeter høy.
Flekkmarihand tilhører den vanskelige slekta Dactylorhiza. Innad i slekta er det mange arter som det kan være vanskelige å se forskjell på. To av de vanligste artene er flekkmarihand og skogmarihand. Disse vokser tildels i samme habitat og kan være vanskelig å skille. Den største forskjellen på disse to er at skogmarihandplanter som regel er mye større og har flere, kraftigere fargede blomster. Flekkmarihand har også en ganske rund form på underleppa, mens skogmarihand har en mer trekantet underleppe der midtfliken er lenger enn sideflikene.

Forekomster i Norge

Om ikke dette er Norges vanligste orkidé, så er det i hvert fall den en ser oftest. Den vokser fra fjæra og langt opp på fjellet, og den har utbredelse helt fra Lindesnes til Nordkapp.
Grunnen til at flekkmarihand er såpass vanlig er at den er "altetende" hva terreng og næringstilgang angår. Riktignok foretrekker den å ha det litt fuktig, men ellers trives den stort sett overalt. Det er likevel vanligst å finne flekkmarihand i kystheiene på Vestlandet og i Nord-Norge.

Tradisjonell bruk

Flekkmarihand ble i likhet med mange andre orkidéer tidligere benyttet som potensfremmende middel. Den er ellers blitt brukt mot utslett, tannpine, øyesykdommer og tuberkulose, og den har også tilhørt trolldomsmedisinen.
Kari Elisabeth Børresen

Bakgrunn

Hun vokste opp på Besserud i Oslo, tok magistergrad i idéhistorie i 1960. I 1948 trådte hun inn hos St. Josephsøstrene i Chambéry, i Frankrike, hvor hun ble noen måneder som novise. Men der ble hin ikke.
Hun ble dr.philos. i 1968 på avhandlingen «Subordination et Equivalence, Nature et rôle de la femme d'après Augustin et Thomas d'Aquin». Hun studerte også i Paris, Roma, Heidelberg og Oxford.
Grøtsundet

Grøtsundet er et sund i Tromsø og Karlsøy kommuner i Troms. Det ligger mellom fastlandet i sørøst og Kvaløya, Ringvassøya og Reinøya i nordvest. Sundet går fra nordspissen av Tromsøya i vest til Ullsfjorden i øst. Det er rundt 33 kilometer langt. Eneste større øy i Grøtsundet er Nipøya utenfor sørspissen av Reinøya.
Lauvøya (Flatanger)

Lauvøya eller Løvøya er ei øy i Flatanger i Nord-Trøndelag. Øyas areal er 2,6 kvadratkilometer. 
Lauvøya har en historie som base for jektebruk, gårdsbruk og som handelssted. Det beskrives som en stor privat gårdseiendom, et «proprietærgods». Her ligger også Løvøy kirke som ble oppført i 1871. 
Øya fikk broforbindelse i begynnelsen av 1990-årene og er fortsatt bebodd.
Opposisjonseffekt

Opposisjonseffekt (også kalt Seeliger-effekten) er opplysingen av en ru overflate, eller et objekt med mange partikler, når det blir opplyst fra rett bak observatøren. Begrepet er mest brukt i astronomien hvor det vanligvis viser til den merkbare plutselige økningen i lysstyrken til et himmellegeme som en planet, måne eller en komet etterhvert som fasevinkelen går mot null. Fenomenet kalles dette fordi det reflekterte lyset fra månen og Mars fremstår betydelig lysere enn forutsatt når de er i astronomisk opposisjon.
Rundbane

Rundbane, rundbanesykling, cross country, eller bare terrengsykling er en gren innen sykkelsporten, den mest vanlige grenen innen terrengsykling, der syklister tar seg frem i skogsterreng med bakker med stigning og fall, over grusveier og stier. Rundbanesykling opplever stor popularitet både i høyden og bredden. I 1996 ble rundbanesykling en olympisk sport, og det er den eneste terrengsykkelgrenen som blir utøvet som en olympisk øvelse.

Terreng

I motsetning til landeveissykling bedrives rundbanesykling i løyper med blandet underlag, gjerne en blanding av grove skogsløyper, stier, jevne grusveier, og noen ganger delvis på asfalterte veier. Til tross for navnet er rundbanesykling ikke bare denslags øvelse der det sykles i runde, for eksempel kan man ha start og mål på helt forskjellige steder og uten at utøverne krysser løypen.
I større grad er det vanskelighetsgraden på løypen og treningssfokuset på syklingen som avgjør hvorvidt det man bedriver er rundbanesykling, for eksempel vil en mindre treningsfokusert form for øvelse kunne omtales som «terrengsykling» heller enn rundbanesykling mens sykling på sti og tøft teknisk terreng opp og ned med større fokus på mestring av de tekniske utfordringene enn på raskest mulig ankomst gjerne vil kalles «stisykling».
Anthem

Anthem (av gresk antifona) er en sangform som opprinnelig ble brukt om en hymne sunget som vekselsang (antifoni) mellom to kor. Sangformen er en mellomting mellom kantate og motett.
I moderne engelsk blir anthem vanligvis brukt om vokal kirkemusikk der ordene er hentet fra Bibelen.
Kjente anthem-komponister er Henry Purcell og Georg Friedrich Händel.
Lifjorden (Vesterålen)

Lifjorden er en fjord i Øksnes og Sortland kommune i Nordland. Den ligger på østsiden av Langøya i Vesterålen, med Gavlfjorden og Andøya rett utenfor. Fjorden har innløp vest for Halmøya og strekker seg 6,5 kilometer sørover til fjordbotnen.

Geografi

Midt i fjorden ligger de to halvøyene Sørøya og Nordøya. Sørøya ligger på tvers av fjorden og danner Måsingsundet som er en tidevannstrøm og som på det grunneste er bare 5 meter dyp. Like innenfor Måsingsundet er fjorden på sitt dypeste med 77 meter.
Østsiden av fjorden er brattlendt og enkelte steder går det snøras helt ned i sjøen. Det høyeste fjellet på denne siden av fjorden er Kvålkvanntotinden med 654 meter over havet. På vestsiden ligger Stortinden (730 moh.), som er en av de høyeste fjelltoppene på Langøya, og Brannåstinden (560 moh.).

Bosetning

Det meste av bebyggelsen i fjorden ligger på fjordens vestside, med gården Lia, som fjorden har navn etter, samt Steinsvika og Toften. På Toftenes er det campingplass på det gamle handelsstedet fra 1909. For øvrig er det kun hyttebebyggelse innover i fjorden. Inne i fjordbotnen er det også noe bebyggelse på gården Holmbakken. På gården Holm ytterst på fjordens østside er det en del bebyggelse. Her er det ennå rester etter Holm Slip & Mek Verksted. 
Fylkesvei 939 går også langs vestsida av fjorden. 
Frem til 1964 lå fjorden i sin helhet i Langenes kommune. I 1964 ble Langenes kommune slått sammen med Øksnes kommune.
I gammel tid bodde det folk under hellere i langs fjorden. De mest kjente er Finnkjerka utenfor Finnhellerdalen som er godt synlig fra fylkesveien. På motsatt side av fjorden hadde man Mortenhelleren, men den er ødelagt av ras. 
I 1979 dør fire mennesker «da sjarken de er ombord i blir brutt ned under uvær på Lifjorden».

Fiske

Ytterst i fjorden er det etablert et større oppdrettsanlegg for laks. Ved Oterbukta utenfor Andholmene finnes kamskjell. Det var Harstad dykkerklubb som fant denne forekomsten.
Innerst i fjorden ligger Lifjordvatnet, et lite vatn som ligger bare 2 meter over flomålet og er et godt sjøørretvatn. Ved mye nedbør og stor vannføring i bekkene kan sjøørret gå videre opp bekken fra Lifjordvatnet til Haugvatnet. Andre fiskevatn med bekker som renner ut i fjorden er Brannåsvatnene, Middagsdalsvatnet, Finnhellerdalsvatnet, Lidalsvatnet og Elvedalsvatnet (fisketomt).
Sputnik 6

Sputnik 6 er et musikkalbum med Sputnik, utgitt i 1990.
Vetulonia

Vetulonia, tidligere kalt for Vetulonium eller Vatluna, var en etruskisk oldtidsby i Etruria, Italia, på det sted som i dag er dekket av den moderne landsbyen Vetulonia. Opp til 1887 hadde landsbyen navnet Colonnata og Colonna di Buriano: stedet er for tiden en frazione av kommunen Castiglione della Pescaia med rundt 400 beboere.
Landsbyen ligger 300 meter over havnivået, omtrent 16 km direkte nordvest for Grosseto på nordøstsiden av åsene som går fra den flate Maremma og danner forhøyingen Castiglione.

Historie

Vetulonia har etruskiske opprinnelse. Den greske skribenten Dionysios fra Halikarnassos plasserer byen innenfor den latinske forbundet mot Roma på 600-tallet f.Kr.. I henhold til Silius Italicus overtok romerne deres magistrat-insignier, liktorenes stav og fasces og curulestol fra Vetulonia. I 1898 ble det i en grav på stedets necropolis avdekket en bunt med jernstaver med tobladet øks i midten. Plinius den eldre og Klaudios Ptolemaios siterer også byen. De rike innredningene i to graver vitner om byens betydning.
Den såkalte Mura dell'Arce (cyklopisk mur) dateres sannsynligvis fra ca. 400-tallet f.Kr. og flyfoto har avslørt ytterligere utstrekninger som viser Vetulonias politiske og kommersielle betydning, blant annet var den kjent for sin gullsmeder. Under Romerriket sank dens betydning, også grunnet spredning av malaria. Lite er kjent fra middelalderens Vetulonia: den ble bestridt av abbedene av San Bartolomeo di Sestinga og Lambardi-familien i Buriano, og ble tatt i besittelse av kommunen Massa Marittima i 1323. Ni år senere ble den overført til Siena.
Stedet for oldtidsbyen skal ligge på Poggio Castiglione i nærheten av Massa Marittima, hvor det er levninger var bygninger, muligens bymuren. Byen ble omdøpt til Vetulonia ved kongelig påbud i 1887. De kulturgjenstandene som ble avdekket på gravlunden, hvor mer enn 1000 graver er blitt utgravd, er nå i museer i Grosseto og Firenze. Den viktigste gravene, i dette «rikeste og mest interessante gravgruppe i nordlige Etruria», ble dekket som en gravhaug og danner fortsatt en fremtredende kjennetegn i landskapet.
Andeskondor

Beskrivelse

Andeskondoren kan oppnå en vekt på 12 kg. Kroppslengden kan nå 110 cm og vingespennet 3,2 m. Vingeflaten gir stor oppdrift og fuglen kan stige opp til 7000 moh. Den er gjennomgående svart med hvite felt på oversiden og en vid, hvit halskrage. Hode og hals mangler fjær, og er rødlig på farge. I motsetning til californiakondoren (Gymnogyps californianus) har hannfuglen av andeskondoren en kjøttlignende kam på hodet. Hannen har grå øyne, hunnen har røde.

Forplantning

Hunnen legger bare ett egg i hvert kull. Hun legger det rett på bakken på en hylle, eller i en hule i fjellet. Paret forplanter seg normalt bare annethvert år. Dette gir en lav reproduksjonsrate. Begge foreldrene tar ansvar for rugingen. Rugetiden kan ta 54–65 dager. Ungen er flygedyktig først etter 6 måneder. Ungfuglen har en brun fjærdrakt, og oppnår den svarthvite drakten etter opp mot 8 år.

Utbredelse og levevis

Leveområdet for andeskondoren ligger i fjellandskapet i Andes, fra Patagonia i sør til Colombia i nord. Fuglen trenger oppstigende luftstrømmer langs fjellsider for å vinne høyde. Den kan også gå korte strekninger til fots. Det er kjent at kondoren har levd i over 75 år i fangenskap.

Vern

Kondoren er en truet art. Det har vært gjort forsøk på å gjeninnføre arten i områder i Colombia og Venezuela og det finnes tidlige rapporter på at dette har lykkes.

Annet

Andeskondoren er et nasjonalsymbol i Colombia, Ecuador, Bolivia og Chile, bilde av kondoren finnes i våpenskjoldet for disse landene.
Aichi E11A

Aichi E11A (japansk: "Kyu-hachi Yatei") var en japansk flybåt som ble brukt av den Japans marine til patruljetjeneste i de første årene av andre verdenskrig. Typebetegnelsen var «Laura» eller «Type 98 Reconnaissance Seaplane». Type 98 var ganske lik E10A, eller type 96, som også hadde betegnelsen «Hank». «Laura» ble bygget i bare 17 eksemplarer, og den var konstruert for å speide på fiendens kryssere eller slagskip. Den ble etterhvert bare brukt som sambandsfly og transportfly.
Verdenscupen i hurtigløp på skøyter 2018/19 – Lagsprint kvinner

Den 4. offisielle Verdenscupen i hurtigløp på skøyter – Lagsprint kvinner (engelsk: ISU World Cup Speed Skating 2018/2019 – Team Sprint Ladies) ble arrangert vintersesongen 2018/19.
Det er tre løpere på hvert lag. Første løper gir seg etter første runde, neste løper gir seg etter andre runde mens tredje løper går alle tre rundene. Nasjonslagene kunne melde på inntil 4 løpere ved hver enkelt konkurranse hvorav 3 av de fikk gå i konkurransen. Den fjerde løperen ble da en ubrukt reserve.
Skyting under Panamerikanske leker 1971

Skyting under Panamerikanske leker 1971. Skyting var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august 1971. Det var seks individuelle og seks lagkonkurranser. USA ble beste nasjon med ni gullmedaljer.
Annis Pølsemakeri

Anni Kirstine Byskov

Innehaver Byskov (f. 1961) har bakgrunn som kjøttskjærer fra Danmark, og tok seg arbeid i bedriften Leiv Vidar på Hønefoss, før hun overtok Jan Haugs pølsemakeri i Ringebu.
Anni Byskov er også tidligere nordisk mester i kjøttskjæring, sølvvinner i det første norgesmesterskapet (1995), og har deltatt i europeisk mesterskap (1996) for Norge sammen med Espen, der de endte på 6.-plass.
Immanuel Ottesen

Priser

Ottesen fikk St. Olavs Orden i 1931 og Finlands hvite roses orden, den svenske Nordstjerneordenen og danskenes Dannebrogsordenen.
ISO 3166-2:MF

ISO 3166-2:MF er Saint-Martins del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Saint-Martin. Territoriet har ingen underinndelinger.
Saint-Martin, som er et fransk oversjøisk samfunn, er offisielt tildelt ISO 3166-1 alfa-2-koden MF, etter at det ble skilt ut fra Guadeloupe. Saint-Martin har også koden FR-MF i ISO 3166-2:FR, Frankrikes del av ISO 3166-2.
Torbjørnskjer

Torbjørnskjer er en gruppe skjær som ligger i munningen av Lundebreen i Mühlig-Hofmannfjella i Dronning Maud Land i Antarktis. De ble kartlagt etter landmålinger og flyfoto tatt av den norske antarktisekspedisjonen (1956–60) og oppkalt etter Torbjørn Lunde, som var glasiolog ved den norske antarktisekspedisjonen (1956–58).
Pantebok

A- og B-bok

Systemene har vært noe ulike ved de ulike sorenskriverembeder, men de fleste stedene er pantebøkene delt opp i en «A-bok» og en «B-bok».

Scanning av pantebøkene

Arkivverket har startet arbeidet med scanning av tinglysingspapirer, inkludert pantebøkene. Arbeidet er gjort gratis tilgjengelig på internet (se eksterne lenker).
Nord-Trøndelag Arbeideridrettskrets

Nord-Trøndelag Arbeideridrettskrets (utskilt fra Trøndelag Arbeideridrettskrets 
3. februar 1935) var en av flere idrettskretser under Arbeidernes Idrettsforbund.
Kretsen ble etablert ved at Trøndelag Arbeideridrettskrets vedtok å dele kretsen i to på kretstinget 18. november 1934. 
Nord-Trøndelag Arbeideridrettskrets hadde på dette tidspunktet 21 lag og 1200 medlemmer.
Schibsted

News Media

News Media er en av Schibsteds kjernevirksomheter. I dag eier Schibsted blant annet avisene Verdens Gang, Aftenposten, Bergens Tidende, Stavanger Aftenblad, Fædrelandsvennen, Aftonbladet og Svenska Dagbladet. I Sverige ble Schibsted Sverige etablert i 2009. I samarbeidet inngår alle virksomhetene som ligger under Aftonbladet og SvD-gruppen. Schibsteds svenske virksomheter er samlokalisert i Kungsbrohuset i Stockholm.
I Norge ble samarbeidet mellom regionsavisene Aftenposten, Bergens Tidende, Stavanger Aftenblad og Fædrelandsvennen formalisert gjennom etableringen av Media Norge i 2009. I 2012 ble Schibsted Forlag og VG lagt inn i et nytt selskap som følge av at Schibsted-konsernet ble heleier av avisene i Media Norge-samarbeidet. Det nye selskapet fikk navnet Schibsted Norge.

Nordic Marketplaces

Schibsted Nordic Marketplaces består av de nordiske markedsplassene til Schibsted: Blocket, Finn, Mittanbud, Shpock, Tori, Servicefinder og Bytbil.
I april 2019 etablerte konsernet sine markedsplasser utenfor Norden i selskapet Adevinta.

Next

Schibsted Next er Schibsteds satsing på nye forretningsområder og digitale vekstselskap, og eier helt eller delvis disse selskapene: Hjemmelegene, Add Health Media, Insurello, PodMe, Dicopay, Funding Partner, Lendo, Prisjakt, Compricer, Lets Deal, TV.nu, Klart.se, Hygglo, Møteplassen, GoodOnes, KickBack, Yepstr, Vinguiden.com, Kundkraft, Styletime, bynk, PriceSpy, Hintaopas, Kompario, Pagomeno, leDénicheur, Hypoteket, habity, albert, Harvest, ahum.
Lendo ble etablert av Dennis Ahlsén, Fredrik Jung-Abbou and Thomas Hjelm i 2007 og er Skandinavias største sammenligningstjeneste for forbrukslån.
I 2009 kjøpte Schibsted seg inn i selskapet.
Lendo er etablert i seks europeiske land.
Deep Blue vs Garri Kasparov

Første duell, 1996

Første match ble spilt i Philadelphia, Pennsylvania og endte med 4-2-seier til Kasparov etter at maskinen tok ledelsen 1-0 i det første partiet. Dette var første gang i historien der en computer beseirer en sittende verdensmester med full betenkningstid og vanlige turneringsregler. Kasparov slo raskt tilbake, og etter to rolige remiser midt i matchen, avgjorde i de to siste partiene etter å ha funnet ut maskinens svakheter.

Andre duell, 1997

Andre match, spilt i New York City startet med at Kasparov vant første parti, men computeren slo raskt tilbake, vant 2. parti og avgjorde matchen med en overbevisende seier i sitt siste hvitparti i nest siste runde. Dette var computerens definitive gjennombrudd i sjakken, og første gang en computer beseiret en sittende verdensmester i en match over flere partier.
Deutsche Banks tvillingtårn

Deutsche Banks tvillingtårn (tysk: Deutsche-Bank-Hochhaus) er hovedkvarteret for den verdensomspennende banken Deutsche Bank og ligger i det såkalte Bankkvartalet i Frankfurt am Main. Det er en av de mest kjente bygningene i Tyskland.
Tårnene har adressen Taunusanlage 12, og ligger ved grensen mellom bydelene Westend, Innenstadt og Bahnhofsviertel, og like i nærheten av Alte Oper. Foran inngangen ligger den underjordiske S-banestasjonen Taunusanlage.
Bygningskomplekset består av en sokkelbygning i fire etasjer og to 155 meter høye tårn. Det ble oppført 1979–1984 og det jobber 2 000 mennesker der.
Hovsångare

Hovsångare (norsk:hoffsanger) er en svensk hederstittel opprettet av kong Gustav III. De først utnevnte hoffsangerne var Elisabeth Olin og Carl Stenborg i 1773.
Hederstittelen er i aktiv bruk (2014). Blant kjente hoffsangere i nyere tid finnes Jussi Björling, Birgit Nilsson, Alice Babs, Ragnar Ulfung, Edith Thallaug og Anne Sofie von Otter.
Fylkesvei 5502

Fylkesveg 5502 går mellom Årås og Førland i Austrheim kommune. Veien er 2,6 km lang.
Frem til 2019 hadde veien betegnelsen Fv419.
MS «Stena Lynx III»

«Stena Lynx III» var et skip i eie av Stena Line som trafikkerte ruten Fishguard-Rosslare.